ብሰኑይ፡ ደምበ ትራምፕ፡ መጻኢ ሓሙስ ኣብ ዝካየድ ናይ መወዳእታ ናይ ቴሌቪዥን ክትዕ ዝቐርቡ ሕቶታት ምትዕርራይ ክግበረሎም ዝጠልብ ደብዳበ ናብ ኮሚሽን መረጻ ልኢኹ። ኣካያዲ ስራሕ ጎስጓስ መረጻ ትራምፕ ቢል ስቴፈን ኣብ ዝጽሓፎ ደብዳበ፡ ርእሰ ጉዳይ እቲ ቀጻሊ ክትዕ፡ ብቐንዱ ፖሊሲ ጉዳይ ወጻኢ ክኸውን ከም ዘለዎ ተሰማሚዕና ኢና ይብል። እቶም መካትዒ ሓሳባት ዝሓለፈ ሰሙን ብኣዛታይትን ኣቕራቢት ዜናን ኤንቢሲ ክርስቲን ዌልከር ወግዓዊ ከም ዝኾኑ ይዝከር። እቶም ርእሰ-ጉዳያት፡ ስድራቤታት ኣመሪካ፣ ዓሌታውነት፣ ለውጢ ኩነታት ኣየር፣ ሃገራዊ ድሕነትን መሪሕነትን ከም ዝኸኑ ድማ ይፍለጥ። ምንጪ ስእሊ, Getty Images ብሰኑይ ኣብ ሰዓታት ድሕሪ ቀትሪ ኣብ ኣሪዞና ኣብ ዝነበረ ጎስጓስ መረጻ፡ ዶናልድ ትራምፕ ነታ ኣዛታይት “ኣኽራሪት ዴሞክራት” ኢሉ ዝገልጻ ኮይኑ፡ “ጽቡቕ ኣይኸውንን” ድማ ኢሉ። ሓላፊ ጎስጓስ መረጻ ትራምፕ ስቴፈን ብወገኑ፡ “ኣብ ፖሊሲ ጉዳይ ወጻኢ ንዘለዎ ታሪኽ ከወግድ ዝጽዕር” ክብል ንባይደን ዝነቐፈ ኮይኑ፡ ነቲ ኮሚሽን ድማ “ባይደን ካብ ናይ ባዕሉ ታሪኽ ክሃድም” ይሕግዞ ኣሎ ክብል ነቒፉ። ብሸነኽ ባይደን ዝተዋህበ ርኢቶኸ?
